**Mlađan Dinkić** (Beograd, 20. decembar 1964) je bivši ministar ekonomije i regionalnog razvoja u Vladi Republike Srbije i predsednik stranke G17 PLUS. Bio je ministar istog resora i u prethodnoj vladi (druga vlada Vojislava Koštunice), kao i ministar finansija u Vladi Republike Srbije od 3. marta 2004. (prva vlada Vojislava Koštunice) do oktobra 2006, kada je njegova partija napustila koaliciju. Na mesto predsednika G17 PLUS je došao septembra 2006. kao jedini kandidat za to mesto, posle nesuglasica sa dotadašnjim predsednikom, prof. dr Miroljubom Labusom.

Biografija
----------

Dinkić je rođen 20. decembra 1964. godine u Beogradu. Završio je Prvu ekonomsku školu u Beogradu 1983. godine. Diplomirao je na Ekonomskom fakultetu u Beogradu 1988. godine, gde je i magistrirao 1993. godine sa ocenom 10. Od 1990. do 1993. godine je radio na ovom fakultetu kao asistent-pripravnik, a od 1993. do 2000. i kao asistent na predmetu Teorija i planiranje privrednog razvoja. Pored toga je završio i muzičku školu, odsek za klavir. Još je kao srednjoškolac imao bend - Monetarni udar.

Osnivač je i koordinator Grupe 17 od 1997. do 1999. godine, kada je postao izvršni direktor organizacije. Kada je ova NVO prerasla u stranku, Mlađan Dinkić je postao njen potpredsednik, a 2006. predsednik. Od 2000. do 2003. godine je bio guverner Narodne banke Jugoslavije, odnosno Narodne banke Srbije. Specijalizovao se u inostranstvu, gde je radio i kao predavač - USIA Programme (SAD), 
Bergakademie Freiberg - Fakultat fur Wirtschafts-Wissenschaften (Nemačka), Limburgs Universitair Centrum, Faculteit Toegepaste Economische Wetenschappen (Belgija), Međunarodni centar za ekonomska istraživanja (ICER) u Italiji i Univerzitet Kornel (SAD).

Glavne oblasti istraživanja Mlađana Dinkića su visoka inflacija i crna finansijska tržišta, makroekonomske implikacije deficita javnih finansija i merenje efikasnosti upotrebe resursa.

Dinkić je bio ministar finansija u prvoj vladi Vojislava Koštunice. Nakon prekida pregovora o pridruživanju Srbije Evropskoj uniji. Dinkić i još nekoliko ministara G17 PLUS je potpisalo blanko ostavke koje bi bile aktivirane ako se do oktobra 2006. ne nastave pregovori. Kako pregovori nisu nastavljeni, Dinkić je podneo ostavku. Na vanrednim izborima 21. januara 2007. G17 PLUS je prešla cenzus i učestvovala je u pregovorima o formiranju nove vlade. Za ministra ekonomije i regionalnog razvoja u drugoj vladi Vojislava Koštunice izabran je 15. maja 2007. Nakon izbora 2008, ponovo je izabran za ministra ekonomije i regionalnog razvoja u Vladi Mirka Cvetkovića. 14. februara 2011. je posle sukoba sa državnim sekretarom Ministarstva finansija Slobodanom Ilićem oko subvencija za fabriku Gorenja u Srbiji premijer Cvetković najavio njegovu smenu.

Nedeljnik „Vreme" ga je proglasio za ličnost godine 2002.

Oženjen je Tatjanom Dinkić.

Bibliografija
-------------

1. Grupa autora: Završni račun: ekonomske posledice NATO bombardovanja - procena štete i finansiranja za ekonomsku rekonstrukciju SRJ, 1999. (knjiga je prevedena na engleski - Final account)
2. Ekonomija destrukcije, 1995. 1996. 1997. 2000. (6 izdanja)
3. Merenje ekonomske efikasnosti upotrebe resursa, 1994.

Afere
-----

Političku karijeru su obeležila brojna neispunjena obećanja i netačne izjave. U decembru 2010. Dinkić je priznao da su njegove tvrdnje da će svaki gradjanin dobiti hiljadu evra bile lažne kako bi koalicija dobila više glasova.
Rad na mestu ministra finansija u Vladi Vojislava Koštunice obeležila je i afera Nacionalne štedionice 2005. godine, u kojoj je novac iz Stare devizne štednje poveren privatnoj banci.

Izvori
------

1. ↑  Ličnost godine 2002 — Mlađan Dinkić. Čak i ja štedim u našim bankama. Dimitrije Boarov. „Vreme" br. 628, 16. januar 2003. Pristupljeno 26.12.2009.
2. ↑  „Istinomer arhiva: Mlađan Dinkić". Arhivirano iz originala na datum 2012-02-05. Pristupljeno 2011-11-26.
3. ↑  „Alo 28. decembar 2010.". Arhivirano iz originala na datum 2012-04-24. Pristupljeno 2011-11-28.
4. ↑  Dinkićeva zataškana afera - Pobjeda 19. septembar 2005.

Vanjske veze
------------

***Mlađan Dinkić*** na Wikimedijinoj ostavi

* Internet prezentacija G17 PLUS
* Nezvanična internet prezentacija Mlađana Dinkića Arhivirano 2014-12-17 na Wayback Machine-u

|  |  |  |
| --- | --- | --- |
| Prethodnik:**Dušan Vlatković** | **guverner Narodne banke Jugoslavije (Srbije)2000—2003.** | Nasljednik:**Kori Udovički** |

| * p
* r
* u
Sastav 10. Vlade Republike Srbije |
| --- |
| 15. 5. 2007. – 8. 7. 2008. |
| Predsednik | Vojislav Koštunica | Republika Srbija |
| Potpredsednik | Božidar Đelić |
| Ministri | Vojislav Brajović • Predrag Bubalo • Mlađan Dinkić • Saša Dragin • Dragan Đilas • Velimir Ilić • Vuk Jeremić • Dragan Jočić • Zoran Lončar • Rasim Ljajić • Milan Marković • Slobodan Milosavljević • Tomica Milosavljević • Radomir Naumov • Dušan Petrović • Ana Pešikan • Aleksandar Popović • Slobodan Samardžić • Snežana Samardžić-Marković • Aleksandra Smiljanić • Mirko Cvetković • Milica Čubrilo • Dragan Šutanovac |
| Generalni sekretar | Dejan Mihajlov |

| * p
* r
* u
Sastav 11. Vlade Republike Srbije |
| --- |
| od 8. jula 2008. do 27. jula 2012. godine |
| Predsednik | Mirko Cvetković | Republika SrbijaRepublika Srbija |
| Zamenik premijera | Ivica Dačić |
| **Potpredsednici** | Mlađan Dinkić • Božidar Đelić • Jovan Krkobabić |
| **Ministri** | Goran Bogdanović • Nebojša Bradić • Ivica Dačić • Mlađan Dinkić • Saša Dragin • Diana Dragutinović • Oliver Dulić • Božidar Đelić • Vuk Jeremić • Verica Kalanović • Rasim Ljajić • Snežana Malović • Milan Marković • Jasna Matić • Slobodan Milosavljević • Tomica Milosavljević • Milutin Mrkonjić • Žarko Obradović • Snežana Samardžić-Marković • Srđan Srećković • Sulejman Ugljanin • Svetozar Čiplić • Bogoljub Šijaković • Petar Škundrić • Dragan Šutanovac |
| **Generalni sekretar** | Tamara Stojčević |